લ્યુસિયાને ઓસ્કારનો પહેલો પરીચય તો, મેટલ પ્રેસની બે હાર વચ્ચે ચાલતી જતી એક જાડી આકૃતિના સ્વરૂપે થયો હતો! ગમે તેમ પણ ઓસ્કરનો દેખાવ તેને ડરામણો નહોતો લાગ્યો! તેને મનોમન ડર એ વાતનો લાગતો હતો, કે પોતે જો વધારે પડતી જાહેરમાં દેખાશે, તો જરૂર તેના કામની જગ્યા બદલાવી નાખવામાં આવશે, કે પછી તેની મારપીટ થશે, કે પછી તેને અપાતું ભોજન, કેમ્પમાં ચોકીદારોની ગેરહાજરી, વગેરે બધું જ બદલાઈ જશે! કોઈનાયે ધ્યાનમાં આવ્યા વગર, ચૂપચાપ પોતાની પાળીનું કામ કરીને, કાંટાળા તારની ટનલમાંથી પસાર થઈ, મેદાનમાં બાંધેલા પોતાના ઝૂંપડામાં જ એ ચાલી જવા માગતી!